'''Prins Ruperts dråber''', der også er kendt som '''hollandske tårer''', er glas formet ved at dryppe smeltet [[glas]] i meget koldt vand. Glasset køler i en lang dråbe som en haletudse med en lang, tynd hale. Det kolde vand afkøler det smeltede glas på ydersiden, mens det indre forbliver betydeligt varmere. Når glasset i det indre i sidste ende afkøles, trækker det sig sammen inden i den allerede stivnede overflade. Dette medfører meget store [[Spænding (mekanik)|trykspændinger]] på overfladen, mens kernen i dråben er i en tilstand af [[Spænding (mekanik)|trækspænding]]. Dermed er det blevet til en slags [[glas|hærdet glas]].
Fysik